钦定古今图书集成/明伦汇编/氏族典/第388卷 > 李逊
## 钦定古今图书集成/明伦汇编/氏族典/第388卷 > 李逊

按《唐书李逊传》：“逊字友道，魏申公发之后，客居荆州。
始署山南东道掌书记，累迁濠州刺史，入为虞部郎
中，擢浙东观察使。贞元初，为给事中，迁户部侍郎，代
严绶为山东道节度使，下迁太子宾客。中人诬之，更
贬恩王傅。久乃历京兆尹、国子祭酒，以检校礼部尚
书为忠武节度使。时吴元济始平，治条疏颣，逊召会”
大众，申严约束，明谕赏罚，上下皆感畏，众遂安。长庆
初，幽、镇继乱，逊首建诛讨计，进检校吏部尚书。未几，
徙节奉翔，过京师，以疾求解，为刑部尚书，卒。子方元，
字景业，第进士，裴谊奏署江西府判官。累为池州刺
史。钩检户籍，所以差量徭赋者，皆有科品程章，吏不
得私。常曰：“沈约年八十，手写簿书，盖”为此云。终处州
刺史。